钦定古今图书集成/理学汇编/学行典/第246卷 > 丁辀
## 钦定古今图书集成/理学汇编/学行典/第246卷 > 丁辀

按《武进县志》：“丁辀，字心渊，由郡庠生入国学，家业渐
落，捡其笥，得先人故畜子母券千馀纸。人为辀贺，辀
曰：‘券者以饥而养余，又益其饥，令予一人饱耶’？”尽焚
之。粤西大将李西垣聘之，其麾下有以金三百、珍珠
冠一为奉，乞言于大将，辀麾之。后麾下以赃败，大将
捡其籍，有前馈丁金三百，珠冠一，丁固却之，大将拜
服云：“今世所无也。”麾下有杀贼有功而性戅，善骂座
者，大将中谗，欲置之法。辀曰：“伯夷、叔齐能杀贼耶？”大
将遂笑释之。其人不知丁之为德也。罗防猺乱，先是
熟猺己纳降输税，有言于大将宜并灭之，以树威者。
辀曰：“杀降不祥，仆当往觇之。”至则诸猺欢迎。辀归，白
大将曰：“大兵压境而恬适若此，岂反者熟猺？”赖以全
活者万计。归里，举乡饮，宾

===袁鹏===按《宝庆府志》：“袁鹏，新化人。性雅朴，有儒者风。居恒孝
友，让弟产，赈贫乏，修桥梁。有邑令因事见窘，甘输数
百金补库，当道义之。寿九十有三，三应乡饮，其孙”
以“弘才博学”，中崇祯癸酉乡试。